**Taylor J. Foster** (s. 28. toukokuuta 1992 Slave Lake, Alberta, Kanada) on kanadalainen jääkiekkoilija, joka pelaa Iso-Britannian EIHL-liigan englantilaisjoukkue Guildford Flamesissa. Hän on pelipaikaltaan keskushyökkääjä, mutta Foster osaa pelata myös laidassa.

Ura
---

### Seuraura

Foster pelasi juniorina mm. Spruce Grove Broncosin ja PAC Timberwolvesin joukkueissa, kunnes Edmonton Oil Kings varasi hänet 35. pelaajana WHL:n varaustilaisuudessa 2007. Foster pelasi kauden 2007–2008 vielä AMHL-juniorisarjan St. Albert Raidersissa. Kaudeksi 2008–2009 hän siirtyi Oil Kingsiin. Kaudella 2009–2010 Foster oli joukkueen toiseksi paras pistemies Michael St. Croix'n jälkeen tehoilla 10+27=37. Kaudella 2011–2012 hän oli Oil Kingsin toiseksi paras maalintekijä ja kolmanneksi paras pistemies tehoilla 31+45=76. Foster voitti kauden päätteeksi WHL:n mestaruuden, Ed Chynoweth Cupin. Kaudella 2012–2013 hän toimi joukkueensa varakapteenina. Foster eteni Oil Kingsin kanssa WHL:n finaaleihin saakka, mutta mestaruuden vei tällä kertaa kuitenkin Portland Winterhawks otteluvoitoin 4–2.

Vuosina 2013–2015 Foster pelasi Albertan yliopistojoukkueessa. Kauden 2013–2014 päätteeksi hänet valittiin CWUAA:n tulokkaiden tähdistökentälliseen. Foster voitti koko CIS University Cupin mestaruuden. Kaudella 2014–2015 hän voitti tehoilla 18+24=42 koko CWUAA:n pistepörssin ja palkittiin Dave "Sweeney" Schriner Scoring Trophylla. Foster palkittiin myös koko sarjan arvokkaimpana pelaajana ja valittiin ensimmäiseen tähdistökentälliseen.

Maaliskuussa 2015 Foster teki kaksivuotisen AHL-sopimuksen Toronto Marliesin kanssa. NHL-varaamaton Foster osallistui myös Toronto Maple Leafsin harjoitusleirille sekä syksyllä 2015 että 2016. Hän pelasi kaudella 2015–2016 Marliesissa kolme ottelua. Suurimman osan kaudestaan Foster pelasi ECHL-joukkue Orlando Solar Bearsin vahvuudessa. Hän oli joukkueen paras maalintekijä ja kolmanneksi paras pistemies tehoilla 25+29=54. Foster valittiin marraskuussa 2015 liigan viikon pelaajaksi. Kauden 2016–2017 hän pelasi kokonaan ECHL:ssä, jossa Foster aloitti Solar Bearsissa, mutta siirtyi Norfolk Admiralsiin. Hän voitti tehoilla 23+31=54 joukkueen sisäisen piste- ja maalipörssin sekä jakoi sisäisen syöttöpörssin voiton John Dunbarin kanssa.

Kaudeksi 2017–2018 Foster siirtyi Norjan GET-ligaenin Frisk Askeriin. Hän oli joukkueen toiseksi paras pistemies Garry Nunnin jälkeen tehoilla 23+25=48, joilla Foster jakoi liigan maalipörssin kuudennen sijan Lillehammer IK:n Joey Benikin kanssa ja pistepörssin kahdeksannen sijan Lillehammer IK:n Brett Cameronin kanssa. Pudotuspeleissä Foster oli kolmella osumallaan Frisk Askerin paras maalintekijä kolmen muun pelaajan kanssa. Kaudeksi 2018–2019 hän siirtyi 1+1-vuotisella ja syyskuun 2018 loppuun asti kestävän try-outin sisältävällä sopimuksella SM-liigajoukkue Vaasan Sportiin. Foster pelasi vain yhden runkosarjaottelun 3.29 minuutin peliajalla ja jäi lopulta ilman jatkosopimusta. Lokakuussa hän siirtyi loppukauden sopimuksella Iso-Britannian EIHL-liigan englantilaisjoukkue Guildford Flamesiin.

### Maajoukkueura

Foster edusti Kanadaa talviuniversiadeissa vuonna 2015, jolloin hän voitti pronssia.

Muuta
-----

Fosterin pikkuveli Thomas pelaa Northern Alberta Institute of Technologyn yliopistojoukkueessa ja myös heidän siskonsa Paige on pelannut jääkiekkoa. Sisarusten serkku Nicolas Aubé-Kubel pelaa NHL-joukkue Philadelphia Flyersin organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | St. Albert Raiders | AMHL | 34 | 8 | 17 | 25 | 32 | – | – | – | – | – |
| 2008–2009 | Edmonton Oil Kings | WHL | 66 | 9 | 7 | 16 | 11 | 5 | 0 | 0 | 0 | 2 |
| 2009–2010 | Edmonton Oil Kings | WHL | 68 | 10 | 27 | 37 | 26 | – | – | – | – | – |
| 2010–2011 | Edmonton Oil Kings | WHL | 66 | 25 | 29 | 54 | 22 | 4 | 1 | 0 | 1 | 0 |
| 2011–2012 | Edmonton Oil Kings | WHL | 69 | 31 | 45 | 76 | 26 | 20 | 3 | 7 | 10 | 4 |
|  | Edmonton Oil Kings | M-Cup | – | – | – | – | – | 4 | 0 | 0 | 0 | 0 |
| 2012–2013 | Edmonton Oil Kings | WHL | 69 | 27 | 47 | 74 | 22 | 15 | 4 | 6 | 10 | 2 |
| 2013–2014 | Univ. of Alberta | CWUAA | 24 | 5 | 18 | 23 | 8 | 4 | 0 | 3 | 3 | 2 |
|  | Univ. of Alberta | Univ. Cup | – | – | – | – | – | 3 | 1 | 0 | 1 | 2 |
| 2014–2015 | Univ. of Alberta | CWUAA | 28 | 18 | 24 | 42 | 8 | 4 | 0 | 2 | 2 | 0 | Ykköstähdistö |
| 2015–2016 | Toronto Marlies | AHL | 3 | 0 | 0 | 0 | 2 | – | – | – | – | – |
|  | Orlando Solar Bears | ECHL | 63 | 25 | 29 | 54 | 17 | – | – | – | – | – |
| 2016–2017 | Orlando Solar Bears | ECHL | 12 | 2 | 3 | 5 | 2 | – | – | – | – | – |
|  | Norfolk Admirals | ECHL | 50 | 23 | 31 | 54 | 12 | – | – | – | – | – |
| 2017–2018 | Frisk Asker | Norja | 45 | 23 | 25 | 48 | 8 | 10 | 3 | 3 | 6 | 2 |
| 2018–2019 | Sport | SM-liiga | 1 | 0 | 0 | 0 | 0 | – | – | – | – | – |
|  | Guildford Flames | EIHL |  |  |  |  |  |  |  |  |  |  |
| 1 kausi | yhteensä | Norja | 45 | 23 | 25 | 48 | 8 | 10 | 3 | 3 | 6 | 2 |
| 1 kausi | yhteensä | AHL | 3 | 0 | 0 | 0 | 2 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |

Lähteet
-------

* T. J. Foster The Internet Hockey Databasessa (englanniksi)
* T. J. Foster Eurohockey-sivustolla (englanniksi)
* T. J. Foster *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  T. J. Foster *Elite Prospects*. Everysport Media Group AB.  (englanniksi)
2. 1 2 3  T. J. Foster The Internet Hockey Databasessa (englanniksi)
3. ↑  Toronto Marlies Twitterissä *twitter.com*.  27.3.2015. Toronto Marlies. Viitattu 29.3.2018. (englanniksi)
4. ↑  Leafs Announce Roster Moves  21.9.2015. Toronto Maple Leafs. Viitattu 29.3.2018. (englanniksi)
5. ↑  Maple Leafs Trim Training Camp Roster  27.9.2016. Toronto Maple Leafs. Viitattu 29.3.2018. (englanniksi)
6. ↑  Bekkevar, Thomas: TO NYE CANADIERE KLARE *friskasker.no*.  21.9.2015. Frisk Asker. Viitattu 29.3.2018. (norjaksi)
7. ↑  Sportille hyökkääjävahvistukset Norjasta ja Allsvenskanista − Talaja siirtyy Vaasaan *Jatkoaika.com*.  28.3.2018. Jatkoaika r.y. Viitattu 29.3.2018.
8. ↑  Sportin pelaajistossa muutoksia – Foster lähtee joukkueesta, Claireaux uutena mukaan *Jatkoaika.com*.  26.9.2018. Jatkoaika r.y. Viitattu 26.9.2018.
9. ↑  Liiga-seurassa flopannut kanadalaistaituri löysi itselleen uuden joukkueen *suomikiekko.com*.  26.9.2018. Nordic Sport Media. Viitattu 21.10.2018.